Օմար Մատին

Օմար Միր Սեդիկ Մատին, իծնե Օմար Միր Սեդիկ (, ), ամերիկյան մասնավոր անվտանգության պահակ, 2016 թվականի հունիսի 12-ին ԱՄՆ Ֆլորիդա նահանգի Օռլանդո քաղաքի «Pulse» միասեռականների գիշերային ակումբում զանգվածային սպանություն կատարած անձը։ Արդյունքում մահացել է 49 մարդ, վիրավորվել՝ 53 մարդ։ Ինքը՝ Օմար Մատինը, գնդակահարվել է դեպքի վայր ժամանած ոստիկանության հետ փոխհրաձգության ժամանակ։

Կենսագրություն 
Օմար Մատինի ընտանիքը ԱՄՆ է ներգաղթել Աֆղանստանից, ենթադրաբար 1979-1989 թվականների Աֆղանական պատերազմի ընթացքում։ Օմար Մատինի հայրը՝ էթնիկ պուշթուն Սիդիկ Մարտինը, գտնվելով ԱՄՆ-ում, չի դադարեցրել կապը Աֆղանստանի հետ, YouTube-ում տեսաալիք է վարել մայրենի լեզվով, իր տեսանյութերում աջակցություն է հայտնել մոջահեդներին և «Թալիբան» շարժմանը։

Օմար Մատինը ծնվել է 1986 թվականի նոյեմբերի 16-ին ԱՄՆ-ի Նյու Յորք նահանգի Նյու Հայդ Պարկ քաղաքում և ի ծնե ստացել Օմար Միր Սեդիկ անունը։ Մատին ազգանուն ստացել է 2006 թվականին՝ անվան փոփոխության մասին հայտարարությամբ դիմելով իշխանություններին։ Շուտով՝ 1991 թվականին, ընտանիքը տեղափոխվել է Ֆլորիդա նահանգի Պորտ Սենթ Լուսի քաղաք, որտեղ Օմարը մեծացել և ավարտել է դպրոցը։ Որոշ համադասարանցիների հիշողությունների համաձայն՝ Օմարը դասարանում բացեիբաց հավանություն է հայտնել սեպտեմբերի 11-ի ահաբեկչությունների ժամանակ ահաբեկիչների գործողություններին։ Այլ վկայությունների համաձայն՝ հայրը՝ Սիդիկ Մատինը, հարվածել է որդու դեմքին համադասարանցիների առջև։

2006 թվականին Օմար Միր Սեդիկը դիմել է իշխանություններին՝ խնդրելով իրեն Մոտին ազգանունը շնորհել (, «անսասան», Ալլահի կանոնական անուններից մեկը), որպեսզի նրա ազգանունը համընկնի հոր ազգանվան հետ։ Միևնույն ժամանակ՝ 2006 թվականին, Օմար Մատինը գրանցվել է որպես դեմոկրատական կուսակցության անդամ և 2016 թվականի դրությամբ ընդգրկված է եղել կուսակցության ցուցակներում։

2009 թվականին Օմար Մատինն ամուսնացել է ծնունդով ուզբեկ Սիտորա Ալիշերզոդա Յուսուֆի հետ՝ ծանոթանալով նրա հետ համացանցով։ Զույգը միասին ապրել է 2009 թվականի ապրիլից մինչև օգոստոս, որից հետո Սիտորայի ծնողները, նրա խոսքով, «փրկել են նրան»՝ տանելով նրան իրենց մոտ։ Սիտորիան ամուսնալուծության փաստաթղթեր է ներկայացրել և այլևս չի տեսել Մատինին, ամուսնությունը դադարեցվել է 2011 թվականին։ Երկրորդ անգամ ամուսնացել է 2013 թվականին՝ ունենալով որդի։

2007 թվականից մինչ իր կյանքի վերջ աշխատել է G4S Secure Solutions մասնավոր անվտանգության ընկերությունում, որն իրականացնում է ԱՄՆ ներքին անվտանգության նախարարության պետական կարգավորումները տարբեր օբյեկտների և միջոցառումների պաշտպանության համար։ Օմար Մատինը զենք կրելու, ինչպես նաև պահնորդական ծառայություններ մատուցելու պաշտոնական արտոնագիր է ունեցել։

2011-2012 թվականներին Մատինը երկու անգամ փոքր ուխտագնացություն է կատարել Սաուդյան Արաբիա, այցելել է նաև ԱՄԷ։

2013 և 2014 թվականներին Օմար Մատինը եղել է Հետաքննությունների դաշնային բյուրոյի տեսադաշտում ահաբեկչությանը մասնակցելու կասկածանքով, նրան հարցաքննել են Իրաքի և Լևանտի իսլամական պետության ահաբեկչական կազմակերպության հետ կապերի կասկածանքով:2016 թվականի հունիսի 12-ին զանգվածային սպանություն է կատարել «Pulse» միասեռականների գիշերային ակումբում, արդյունքում սպանել է 49 մարդ և վիրավորել 53-ին։ Օմար Մատինը սպանվել է դեպքի վայր ժամանած ոստիկանության հետ փոխհրաձգության ժամանակ։ Ակումբից իր կնոջը հաղորդագրություն է ուղարկել՝ «սիրում եմ քեզ, փոքրիկ» տեքստով։

Օմար Մատինը պարբերաբար հաճախել է այդ ակումբ։

Սեռական կողմնորոշում 
Նրանք, ովքեր երկար ժամանակ ճանաչել են Մատինին, նրան բնութագրել են որպես գեյ կամ բիսեքսուալ։ Օմարի ընկերներից մեկը, որը 2006 թվականին սովորել է նրա հետ ոստիկանության ակադեմիայում, նշել է, որ արդեն այն ժամանակ Մատինն իր հետ այցելել է գեյ-ակումբներ և նույնիսկ առաջարկել է հանդիպել։ «Պուլս» ակումբի այցելուները նաև նշել են, որ Մատինին տեսել են այլ տղամարդկանց հետ պարելիս։ Մեկ այլ նախկին դասընկեր, անանուն մնալով, պնդել է, որ Մատինը մի անգամ իրեն հարցրել է իր սեռական կողմնորոշման մասին։

Orlando Sentinel և The Palm Beach Post թերթերը գեյ-ակումբի հինգ մշտական հաճախորդներից, որտեղ տեղի է ունեցել ահաբեկչությունը, տեղեկացել են, որ Մատինն առնվազն մեկ տասնյակ անգամ այցելել է նույն ակումբ, և երբեմն հարբած վիճակում սկսել է ագրեսիա դրսևորել շրջապատի նկատմամբ։ Փոխհրաձգությունից մեկ ժամ առաջ Մատինին ճանաչած մեկ այլ վկա նշել է, որ նրա հետ շփվել է մեկ տարի առաջ գեյ-ծանոթությունների Jack'd հավելվածի միջոցով, երկրորդ վկան նշել է, որ տեսել է, թե ինչպես է Մարտինը փորձում սիրախաղ անել այցելուներից մեկի հետ։ Այնուամենայնիվ, մի շարք այլ վկաներ հակառակն են պնդել, այն է, որ նրանք երբեք Մատինին չեն տեսել գեյ ակումբում։ Մասնավորապես, Բարբարա Պոման, որը ակումբի սեփականատերն է, «միանգամայն անհեթեթ» է անվանել այն պնդումները, թե Մատինն ակումբի այցելու է եղել։

Մատինի հայրը խոստովանել է, որ տեղյակ է եղել, որ իր որդուն առաջնորդել են թաքնված միասեռական ցանկությունները, բայց միաժամանակ պնդում է, որ միասեռական չի եղել, քանի որ «միասեռական լինելով՝ նման բան չէր անի»։ Մատին Սիտորի նախկին կինը՝ Յուսուֆին, դժվարացել է ասել՝ Մատինը համասեռամոլ է եղել, թե ոչ, թեև իմացել է գեյ-ակումբներ նրա այցելությունների մասին։ Նաև նշել է, որ վեճերի ժամանակ հայրն իր ներկայությամբ Մատինին գեյ է անվանել։ Նրա նոր ընկերը նշել է, որ Մատինն ունեցել է «համասեռամոլի վարքի հակում», և որ Մատինի ընտանիքն ու ծանոթները նույնպես տեղյակ են եղել այդ մասին և վաղուց նրան կասկածել են նույնասեռականության մեջ։

Տես նաև 
 Զանգվածային սպանություն Օռլանդոյում

Ծանոթագրություններ 

ԻԼԻՊ-ի անդամներ
Ամերիկացի մարդասպաններ
Ամառային երիտասարդական վիքիճամբարի հոդվածներ